това твърдението бе отхвърлено
 (283)
 Същият производител износител заяви, че макар Комисията да е извършила корекция на нормалната стойност за неподлежащ на възстановяване данък върху добавената стойност („ДДС“) при износ, тя не е доказала, че турските производители плащат ДДС, който може да бъде изцяло възстановен при продажби на вътрешния пазар. Следователно според него тази корекция е незаконна.
 (284)
 Комисията извърши корекция в съответствие с член 2, параграф 10, буква б) от основния регламент за разликата в косвените данъци между експортните продажби от КНР за Съюза и нормалната стойност, когато косвени данъци като ДДС са били изключени. Не е необходимо Комисията да доказва, че турските производители действително плащат ДДС, който може да бъде изцяло възстановен при продажби на вътрешния пазар, както твърди производителят износител, тъй като това е без значение. Нормалната стойност, която бе формирана в съответствие с изложеното в съображения 260—266, не включваше ДДС, тъй като за изчисляването на нормалната стойност в държавата износител са използвани незасегнатите от нарушения стойности в представителната държава без отчитане на ДДС. Действителното положение по отношение на облагането с ДДС на продажбите на вътрешния пазар и при износ се отнася изцяло за КНР. При разследването се стигна до заключението, че за производителите износители в КНР възниква задължение за плащане на ДДС при износ в размер на 17 % или 16 %, като 5 % или 10 % се възстановяват.
 (285)
 Поради това в съответствие с член 2, параграф 10, буква б) от основния регламент Комисията извърши надлежна корекция на нормалната стойност за разликата в косвеното данъчно облагане, в този случай с ДДС, който частично се възстановява по отношение на експортните продажби. Поради това твърдението бе отхвърлено.
 3.8. Дъмпингов марж
 (286)
 За включените в извадката производители износители Комисията сравни среднопретеглената нормална стойност за всеки вид на сходния продукт със среднопретеглената експортна цена на съответния вид на разглеждания продукт в съответствие с член 2, параграфи 11 и 12 от основния регламент.
 (287)
 Въз основа на това окончателният среднопретеглен дъмпингов марж, изразен като процент от цената CIF на границата на Съюза, без платено мито, е, както следва:
 Дружество
 Окончателен дъмпингов марж
 Група CNBM
 99,7 %
 Група Yuntianhua
 64,7 %
 (288)
 Както е разяснено в съображение 43, една от включените в извадката групи от производители износители, а именно групата CNBM, не оказа съдействие. Поради това не беше възможно да се определи среднопретеглен дъмпингов марж за оказалите съдействие производители износители, които не са включени в извадката, съгласно член 9, параграф 6 от основния регламент. По тази причина дъмпинговият марж за всички други оказали съдействие производители износители, които не са избрани за извадката, беше определен на същото равнище като дъмпинговия марж на единствената оказала съдействие група производители износители, включена в извадката (групата Yuntianhua).
 (289)
 По отношение на всички други евентуални производители износители от КНР Комисията определи дъмпинговия марж въз основа на наличните факти в съответствие с член 18 от основния регламент. С оглед на високата степен на съдействие от страна на производителите износители, което обхваща целия износ на ТСВ от КНР за Съюза въз основа на статистическите данни на Евростат за